text: Dyr drengedrøm
  08 oktober 2013 kl. 13.21
  En kraftig vandstråle sender Karsten Trust 8 meter op i luften over vandet. Han har investeret i noget nær det ultimative drengerøvs-legetøj: Et flyboard.
  Flyboardet holdes i luften af en vandscooter, som sender vand med stor kraft gennem en 18 meter lang brandslange og ud gennem flyboardet.
  Karsten Trust, der til daglig er reparatør for en virksomhed i Juelsminde, fortæller, at der kun findes tre flyboards i Danmark
  - Jeg søger nok lidt adrenalin-kicket, siger Karsten Trust som én af begrundelserne for, at han har købt flyboard-udstyr og vandscooter, der koster 185.000 kroner.
  Han udlejer flyboardet til andre vandhunde, f.eks. til en polterabend.
  